laion/Wikipedia-Exotic huggingface dataset:
ওয়েস অ্যান্ডারসন

ওয়েজলি ওয়েল্‌স অ্যান্ডারসন (ইংরেজি: Wesley Wales Anderson; জন্ম: ১লা মে ১৯৬৯) একজন মার্কিন চলচ্চিত্র পরিচালক, লেখক এবং প্রযোজক। এছাড়া তিনি টেলিভিশনের জন্য বাণিজ্যিক চলচ্চিত্রও নির্মাণ করেছেন। তার চলচ্চিত্রগুলো ভিন্নধর্মী দৃশ্যায়ন ও বর্ণনাশৈলীর জন্য পরিচিত। অ্যান্ডারসনকে বর্তমান সময়ের ওতোর (রচয়িতা-পরিচালক) হিসেবে গণ্য করা হয়। তিনি তার কাজের জন্য সমালোচকদের নিকট থেকে প্রশংসা অর্জন করেছেন এবং তার পরিচালিত তিনটি চলচ্চিত্র - দ্য রয়্যাল টেনেনবমস, মুনরাইজ কিংডম ও দ্য গ্র্যান্ড বুদাপেস্ট হোটেল বিবিসির ২০১৫ সালের একবিংশ শতাব্দীর সেরা চলচ্চিত্রের তালিকায় অন্তর্ভুক্ত হয়েছে। তিনি দ্য রয়্যাল টেনেনবমস, মুনরাইজ কিংডম ও দ্য গ্র্যান্ড বুদাপেস্ট হোটেল চলচ্চিত্রের জন্য তিনবার শ্রেষ্ঠ মৌলিক চিত্রনাট্যের জন্য একাডেমি পুরস্কার মনোনয়ন লাভ করেন। তিনি ফ্যান্ট্যাস্টিক মিস্টার ফক্স-এর জন্য শ্রেষ্ঠ অ্যানিমেটেড চলচ্চিত্রের জন্য একাডেমি পুরস্কারের মনোনয়ন লাভ করেন। দ্য গ্র্যান্ড বুদাপেস্ট হোটেল চলচ্চিত্রের জন্য তিনি প্রথমবার শ্রেষ্ঠ পরিচালনার জন্য একাডেমি পুরস্কারের মনোনয়ন লাভ করেন এবং সেরা সঙ্গীতধর্মী বা হাস্যরসাত্মক চলচ্চিত্র বিভাগে গোল্ডেন গ্লোব পুরস্কার ও শ্রেষ্ঠ মৌলিক চিত্রনাট্য বিভাগে বাফটা পুরস্কার অর্জন করেন। ওয়েজলি ওয়েল্‌স অ্যান্ডারসণের জন্ম ১ মে, ১৯৬৯ সালে টেক্সাসের হিউস্টনে। "The Unique Filmmaking Style of Wes Anderson"। The Los Angeles Times। সংগ্রহের তারিখ অক্টোবর ১৮, ২০১৩।  "The 21st Century's 100 greatest films"। বিবিসি নিউজ (ইংরেজি ভাষায়)। ২৩ আগস্ট ২০১৬। সংগ্রহের তারিখ ২৩ জানুয়ারি ২০১৯।  "Wes Anderson"। Film Reference। ২০১০।  "Wes Anderson"। Yahoo Movies। ২০১০।  "Wes Anderson returns to form with Mr Fox"। Times London। ২০০৯। [স্থায়ীভাবে অকার্যকর সংযোগ] Into The Deep, in-depth Anderson profile at The Guardian "Wes Anderson", brief profile by Martin Scorsese Wes Anderson interviews Bill Murray at Interview
সত্যজিৎ রায় চলচ্চিত্র ও টেলিভিশন ইনস্টিটিউট

সত্যজিৎ রায় চলচ্চিত্র ও টেলিভিশন ইনস্টিটিউট (Satyajit Ray Film and Television Institute - SRFTI) ভারতের পশ্চিমবঙ্গের কলকাতায় অবস্থিত একটি চলচ্চিত্র প্রতিষ্ঠান। ১৯৯৫ সালে প্রতিষ্ঠিত এই প্রতিষ্ঠানটির নাম বিখ্যাত বাঙালি চলচ্চিত্র পরিচালক সত্যজিৎ রায়ের নামে রাখা হয়েছে। Satyajit Ray Film and Television Institute Official Website
উইকিসংকলন

উইকিসংকলন (উইকিসোর্স নামেও পরিচিত) একটি উইকিমিডিয়া প্রকল্প যার উদ্দেশ্য লেখার ভাণ্ডার বা সংকলন তৈরি করা, যাতে যেকোন ভাষার অনুবাদ এবং অন্যান্য সম্পর্কিত বিষয়াদি থাকবে। উইকিসংকলন ওয়েবসাইটে পূর্বে প্রকাশিত কোন লেখাকে সংগ্রহ এবং ডিজিটাল ফরম্যাটে সংরক্ষণ করা হয়। এদের মধ্যে রয়েছে গল্প-উপন্যাস, চিঠি, ভাষণ, ধর্মীয় সংকলন, সাংবিধানিক এবং ঐতিহাসিক দলিলাদি, আইন এবং অন্যান্য দলিলাদি। সমস্ত সংগৃহীত লেখা কপিরাইটমুক্ত অথবা জিএফডিএল (GFDL-GNU Free Documentation License) লাইসেন্সের আওতায় রয়েছে। সকল ভাষার অনুবাদ লেখাকে এখানে স্বাগত জানানো হয়। উইকিসংকলন কোন অবদানকারীর নিজস্ব কোন বস্তু বা নিজের কোন বই বা লেখা প্রকাশ করা স্থান নয়। Ayers, Phoebe; Matthews, Charles; Yates, Ben (২০০৮)। How Wikipedia Works। No Starch Press। পৃষ্ঠা ৪৩৫–৪৩৬। আইএসবিএন 978-1-59327-176-3।  বাংলা ভাষার উইকিসংকলন উইকিমিডিয়া কমন্সে উইকিসংকলন সংক্রান্ত মিডিয়া রয়েছে।
মোহাম্মদ আশা

মোহাম্মদ জামিল আবদেলকাদের আশা (জন্ম: সেপ্টেম্বর ৬ ১৯৮০) একজন জর্ডানীয় চিকিৎসক ‍যিনি যুক্তরাষ্ট্র বসবাস করেন। ২০০৭ সালের ৩০ জুন গ্লাসকো বিমানবন্দর হামলায় সন্দেহের জের ধরে থাকে গ্রেফতার করা হয়। হত্যার ও বিস্ফোরণের ষড়যন্ত্রের অভিযোগে তাকে অভিযুক্ত করা হয়েছিল, তবে ২০০৮ সালের ১৬ ডিসেম্বরের এক রায়ে তিনি নির্দোষ সাব্যস্ত হন এবং তার উপর আনিত সকল অভিযোগ প্রত্যাহার করা হয়। আশা ১৯৯১ সালে তার পরিবারের সাথে জর্ডানে চলে যান। তিনি সৌদি আরবের একটি পরিবারে জন্মগ্রহণ করেন যাদের সূত্রপাত হয় ফিলিস্তিনে। তিনি আম্মানের জুবলি স্কুলে, প্রতিভাধর শিশুদের একটি স্কুল, তার প্রাথমিক শিক্ষা শুরু করেন যেখানে তাকে একজন নিবেদিত ছাত্র হিসেবে স্মরণ করা হয়ে থাকে ‍যিনি অত্যন্তু বইপ্রেমিক ও অন্তর্মুখী ধরনের ছিলেন। আরবি সাহিত্যের কবিতার জন্য তিনি অনেক পুরস্কারে ভূষিত হন এবং রানী নুর, জর্ডানের রাজা হোসেইনের চতুর্থ স্ত্রী, যখন তার স্কুল পরিদর্শন করতে যান তখন তার সাথে তিনি স্বাক্ষাত করেন। ১৯৯৮ সালে, আশা তার স্কুলের শেষ পরীক্ষায় সর্বমোট ৯৮.৩% নম্বর নিয়ে পাশ করেন এবং পরবর্তীতে তিনি মেডিকেল ভর্তি পরীক্ষায় জর্ডানে জাতীয় মেধায় তৃতীয় সর্বোচ্চ নাম্বার লাভ করেন। আশা ইউনিভার্সিটি অব জর্ডান’স মেডিকেল স্কুলে ভর্তি হন এবং ২০০৪ সালে চিকিৎসা শাস্ত্রে ডিগ্রী লাভ করেন। মেডিকেলে অধ্যয়নরত অবস্থায় তিনি তার প্রতিভাকে তার ভবিষ্যত স্ত্রীকে, মারওয়াহ ডানা (একজন পরীক্ষাগার গবেষক), প্রেম নিবেদন করতে কবিতা রচনা করতে থাকেন। ২০০৪ সালে তিনি মারওয়াহকে বিবাহ করেন। ঐ একই বছরে, আশা প্রায় ৫০০ মেডিকেল ছাত্রছাত্রীর সাথে প্রতিদ্বন্দ্বিতা করেন এবং নিউরোলজি বিভাগে অধ্যয়নের জন্য ইউনিভার্সিটি অব বার্মিংহামে সুযোগ লাভ করেন। ২০০৫ সালে আশা তার স্ত্রীসহ যুক্তরাজ্যে পাড়ি জমান এবং ওয়েলসের ল্যানেল্লির প্রিন্স ফিলিপ হাসপাতাল এবং শ্রপশারের দি রয়েল শ্রুজবেরি হাসপাতাল থেকে স্নাতকোত্তর প্রশিক্ষণ লাভ করেন। এরপর আশা ক্যামব্রিজের অ্যাডেনব্রুক হাসপাতালে চলে যান, যেখানে বিলাল আব্দুল্লা এবং কফিল আহমেদ এর সাথে পরিচিত হন। ২০০৭ সালে, আশা তার স্ত্রী এবং ছোট ছেলে আনাসকে নিয়ে চেস্টারটনের একটি গ্রামে বসবাস করতে থাকেন, ষ্টোকে-ও-টরেন্টের ইউনিভার্সিটি হসপিটাল অব নর্থ স্টাফোর্ডশায়ারে জুনিয়র নিউরোসার্জন হিসেবে কাজ শুরু করেন। কনসালট্যান্ট নিউরোসার্জন রুপার্ট প্রাইস বলেন তার লিখিত সেরা রেফারেন্স তিনি আশাকে দিয়েছিলেন এবং তিনি বিশ্বাস করতেন যে ব্রিটেনের শীর্ষস্থানীয় নিউরোসার্জনদের একজন হওয়ার পথে আশা সঠিক পথেই ছিলেন। Bird, Steve (১৬ ডিসেম্বর ২০০৮), "Profile: Jordanian neurologist, Mohammed Asha, cleared over Glasgow terror attack", The Times, London, সংগ্রহের তারিখ ১৬ ডিসেম্বর ২০০৮ উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ] Britton, Jeremy (১৬ ডিসেম্বর ২০০৮), "Cleared terror suspect 'bullied'", BBC News, সংগ্রহের তারিখ ১৬ ডিসেম্বর ২০০৮ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Kirsty, Smallman (১৬ ডিসেম্বর ২০০৮), "Doctor tipped for the top", Shropshire Star, সংগ্রহের তারিখ ১৭ ডিসেম্বর ২০০৮ উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ] Friends of Jordanian doctor detained in Britain insist he has no ties to terrorism
লন্ডন চলচ্চিত্র উৎসব

বিএফআই লন্ডন চলচ্চিত্র উৎসব যুক্তরাজ্যে অনুষ্ঠিত বার্ষিক চলচ্চিত্র উৎসব। ব্রিটিশ ফিল্ম ইনস্টিটিউটের সহযোগিতায় অক্টোবর মাসের শেষার্ধ্বে অনুষ্ঠিত হয়। এটি যুক্তরাজ্যের সর্ববৃহৎ চলচ্চিত্র উৎসব যাতে বিশ্বের ৬০টি দেশের তিন শতাধিক পূর্ণদৈর্ঘ্য চলচ্চিত্র, প্রামাণ্যচিত্র ও স্বল্পদৈর্ঘ্য চলচ্চিত্র প্রদর্শিত হয়। শৈল্পিক পরিচালক - ক্লের স্টুয়ার্ট চলচ্চিত্র সঞ্চালক - মাইকেল ব্লিথ, লর বনভিল, কেট টেলর প্রযোজক - এমিলি আরনল্ড প্রকল্প ও উন্নয়ন প্রধান - অ্যান-মারি ফ্লিন উৎসবের উপ-প্রধান - ট্রিসিয়া টাটল ব্রিটিশ ফিল্ম ইনস্টিটিউটের পরিচালক - অ্যামান্ডা নেভিল bfi Homepage London Film Festival Homepage
গোহাইল ইউনিয়ন

গোহাইল ইউনিয়ন বাংলাদেশের বগুড়া জেলার একটি ইউনিয়ন পরিষদ। শাজাহানপুর উপজেলার দক্ষিণ-পশ্চিমে বগুড়া-নাটোর মহাসড়কের গোহাইল ঐতিহ্য জামে মসজিদের পূর্ব পাশে গোহাইল  ইউনিয়ন পরিষদ ভবনটি অবস্থিত। এই ইউনিয়নটি একটি ঐতিহ্যবাহী ইউনিয়ন। কালের পরিক্রমায় আজ গোহাইল ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তায় আজও সমুজ্জ্বল। শাজাহানপুর উপজেলা সদর থেকে ১৬ কিলোমিটার দূরত্বে অবস্থিত এই ইউনিয়নকে ঘিরে রয়েছে পূর্বে খরনা ইউপি, পশ্চিমে নন্দীগ্রাম উপজেলা, বগুড়া হতে নাটোর মহাসড়কের দক্ষিণ পাশে গোহাইল ইউনিয়ন অবস্থিত। আয়তন: ৩৪.১০ কি.মি.। উপজেলা সদর হতে ০৫ নং গোহাইল ইউনিয়নে যোগাযোগের মাধ্যম মাঝিরা বাইপাস হয়ে খরনা বাজার ভায়া বীরগ্রাম ভায়া গোহাইল ইউনিয়নে সিএনজি/রিক্সা/অন্যান্য গাড়ি করে যাওয়া যায়। অথবা, বগুড়া জেলা সদরের সাতমাথা পৌর এডোয়ার্ড পার্কের সামনে হতে সিএনজি রিক্সা করে যাওয়া যায়। শাজানপুর উপজেলার ভূ-প্রকৃতি ও ভৌগোলিক অবস্থানগত দিক থেকে গোহাইল ইউনিয়নের ভাষা ও সংস্কৃতি গঠনে ভূমিকা রেখেছে। এখানে ভাষার মূল বৈশিষ্ট্য বাংলাদেশের অন্যান্য উপজেলার মতই, তবুও কিছুটা বৈচিত্র্য খুঁজে পাওয়া যায় এই ইউনিয়নে। যেমন বগুড়ার আঞ্চলিক কথ্য ভাষায় মহাপ্রাণধ্বনি অনেকাংশে উপস্থিত অর্থাৎ ভাষা সহজীকরণের প্রবণতা রয়েছে। আঞ্চলিক ভাষার সাথে সন্নিহিত বগুড়া শহর ও ঢাকার ভাষার অনেকটা সাযুজ্য রয়েছে। ভদ্রাপতি নদী  গতিপ্রকৃতি ইউনিয়নের আচার-আচরণ, খাদ্যাভ্যাস, ভাষা, সংস্কৃতিতে ব্যাপক প্রভাব ফেলেছে বলে বিশেষজ্ঞরা মনে করেন। মোট ২৮৯৩০ জন মৌজা: ২১ টি। গ্রাম: ২৭ টি। হোল্ডিং সংখ্যা: ৫১৭৬। ভদ্রাবতী নদী ভদ্রাবতী নদী থেকে একটি শাখা প্রবাহিত হয়ে খাদাশ দিয়ে সাবগাড়ী দিকে খাল প্রবাহিত হয়েছে ইউপি চেয়ারম্যান; মো: আলী আতোয়ার তালুকদার ফজু ইউনিয়ন পরিষদের সদস্য ইউনিয়ন পরিষদের পূর্বতন চেয়ারম্যানবৃন্দ
প্রেম যুদ্ধ (১৯৯৪-এর চলচ্চিত্র)

প্রেমযুদ্ধ হল জীবন রহমান পরিচালিত ১৯৯৪ সালের বাংলাদেশী প্রণয়মূলক মারপিঠধর্মী চলচ্চিত্র। ছবিটির কাহিনী লিখেছেন এনায়েত করিম এবং সংলাপ রচনা করেছেন বুড্ডা সরোয়ার। এতে শ্রেষ্ঠাংশে অভিনয় করেছেন সালমান শাহ, লিমা, শাহরুখ শাহ, প্রবীর মিত্র, শর্মিলী আহমেদ ও ডন। চলচ্চিত্রটি ১৯৯৪ সালের ২৩শে ডিসেম্বর বাংলাদেশে মুক্তি পায়। সালমান শাহ - রাজা লিমা - প্রিয়া শাহরুখ শাহ শর্মিলী আহমেদ প্রবীর মিত্র সিরাজ মুঘল রিনা খান স্বপ্না বুড্ডা সরোয়ার চাইনিজ দুলারী ডন- গুলজার মাস্টার নিনাদ প্রেমযুদ্ধ চলচ্চিত্রের সুর ও সঙ্গীত পরিচালনা এবং গীত রচনা করেছেন আহমেদ ইমতিয়াজ বুলবুল। ছবিতে "তুমি আমার জীবনে এক স্বপ্ন যেন" গানে কণ্ঠ দেন অভিনেতা সালমান শাহ নিজেই। "Archive Movie List - 1994"। বাংলাদেশ চলচ্চিত্র প্রযোজক পরিবেশক সমিতি। সংগ্রহের তারিখ ১৯ সেপ্টেম্বর ২০১৮। [স্থায়ীভাবে অকার্যকর সংযোগ] "গায়ক সালমান শাহ্'র গল্প (ভিডিও)"। বাংলা ট্রিবিউন। ৬ সেপ্টেম্বর ২০১৭। সংগ্রহের তারিখ ১৯ সেপ্টেম্বর ২০১৮। [স্থায়ীভাবে অকার্যকর সংযোগ] চলচ্চিত্র প্রবেশদ্বার বাংলা মুভি ডেটাবেজে প্রেম যুদ্ধ ইন্টারনেট মুভি ডেটাবেজে প্রেম যুদ্ধ (ইংরেজি)
কন্যাদান (১৯৯৫-এর চলচ্চিত্র)

কন্যাদান হল ১৯৯৫ সালে মুক্তিপ্রাপ্ত বাংলাদেশী নাট্য চলচ্চিত্র। ছবিটি রচনা ও পরিচালনা করেছেন দেলোয়ার জাহান ঝন্টু এবং এস. এস. প্রোডাকশন্স লিমিটেডের ব্যানারে ছবিটি প্রযোজনা করেছেন শাবানা। এতে শ্রেষ্ঠাংশে অভিনয় করেছেন শাবানা, আলমগীর, সালমান শাহ, লিমা, ও হুমায়ুন ফরীদি। চলচ্চিত্রতি ১৯৯৫ সালের ৩রা মার্চ বাংলাদেশে মুক্তি পায়। শাবানা - শাহানা আলমগীর - শাহানার স্বামী সালমান শাহ - শ্রাবণ লিমা- বর্ষা হুমায়ুন ফরীদি - সালামতউল্লাহ আনোয়ার হোসেন - বর্ষার বাবা কায়েস সেলিম দিলদার - মানসিক রোগী সেতারা মালতি এছাড়া আরও অপ্রধান চরিত্রে অভিনয় করেছেন আওলাদ, হারুন, সেকান্দর, জামাল, কমল, চুন্নু, মাহবুব, ফরহাদ, রাজু, ও আনোয়ার। কন্যাদান চলচ্চিত্রের সঙ্গীত পরিচালনা করেছেন আনোয়ার জাহান নান্টু। গীত রচনা করেছেন দেলোয়ার জাহান ঝন্টু। "Archive Movie List - 1995"। বাংলাদেশ চলচ্চিত্র প্রযোজক পরিবেশক সমিতি। সংগ্রহের তারিখ ১৯ সেপ্টেম্বর ২০১৮। [স্থায়ীভাবে অকার্যকর সংযোগ] চলচ্চিত্র প্রবেশদ্বার বাংলা মুভি ডেটাবেজে কন্যাদান ইন্টারনেট মুভি ডেটাবেজে কন্যাদান (ইংরেজি)
আঞ্জুমান (১৯৯৫-এর চলচ্চিত্র)

আঞ্জুমান হল ১৯৯৫ সালে মুক্তিপ্রাপ্ত বাংলাদেশী প্রণয়ধর্মী নাট্য চলচ্চিত্র। ছবিটির চিত্রনাট্য রচনা ও পরিচালনা করেছেন হাফিজউদ্দিন এবং কাহিনী ও সংলাপ লিখেছেন ছটকু আহমেদ। এতে নাম ভূমিকায় অভিনয় করেছেন শাবনাজ এবং অন্যান্য শ্রেষ্ঠাংশে অভিনয় করেছেন সালমান শাহ, শাহীন আলম, সংগীতা ও হুমায়ুন ফরীদি। চলচ্চিত্রটি ১৯৯৫ সালের ১৮ই আগস্ট বাংলাদেশে মুক্তি পায়। সালমান শাহ - সালমান শাবনাজ - আঞ্জুমান শাহীন আলম - নয়ন / রকি সংগীতা হুমায়ুন ফরীদি আহমেদ শরীফ মনিরুজ্জামান রাজ খুরশীদুজ্জামান উৎপল - হাসান ডলি জহুর রিনা খান - সোনিয়া দুলারী কারিশমা নীলম স্বপ্না আবদুস সালাম হাফিজউদ্দিন নূর মোহাম্মদ সৈয়দ আক্তার আলী - আবদুল মঞ্জুর হোসেন সিরাজ হায়দার সুভাশিস সরকার জামিলুর রহমান শাখা - ডাক্তার এছাড়া আরও অপ্রধান চরিত্রে অভিনয় করেছেন কাজল, মিঠু, শেখর, চুন্নু, আমীর, ব্রুসলী, মাহবুব, আকবর, মকবুল, রানা, পারুল, আঁখি, রিনা, ও মুক্তা, এবং শিশু শিল্পী ভূমিকায় অভিনয় করেছেন তানি, পপি ও সীমা। আঞ্জুমান চলচ্চিত্রের সঙ্গীত পরিচালনা করেছেন সুবল দাস। গীত রচনা করেছেন গাজী মাজহারুল আনোয়ার, মাসুদ করিম, মনিরুজ্জামান মনির ও মারুফ আহমেদ। গানে কণ্ঠ দিয়েছেন সাবিনা ইয়াসমিন, রুনা লায়লা, এন্ড্রু কিশোর, হানিফ মোহাম্মদ ও রীতা সেন। "Archive Movie List - 1995"। বাংলাদেশ চলচ্চিত্র প্রযোজক পরিবেশক সমিতি। সংগ্রহের তারিখ ১৯ সেপ্টেম্বর ২০১৮। [স্থায়ীভাবে অকার্যকর সংযোগ] চলচ্চিত্র প্রবেশদ্বার বাংলা মুভি ডেটাবেজে আঞ্জুমান ইন্টারনেট মুভি ডেটাবেজে আঞ্জুমান (ইংরেজি)
মহামিলন (১৯৯৫-এর চলচ্চিত্র)

মহামিলন হল ১৯৯৫ সালে মুক্তিপ্রাপ্ত বাংলাদেশী প্রণয়ধর্মী নাট্য চলচ্চিত্র। ছবিটির চিত্রনাট্য রচনা ও পরিচালনা করেছেন দিলীপ সোম এবং কাহিনী রচনা করেছেন জেড এ চৌধুরী ও যোসেফ শতাব্দী। এতে শ্রেষ্ঠাংশে অভিনয় করেছেন ববিতা, পীযুষ বন্দ্যোপাধ্যায়, সালমান শাহ, শাবনূর ও রাজীব। চলচ্চিত্রটি ১৯৯৫ সালের ২২শে সেপ্টেম্বর বাংলাদেশে মুক্তি পায়। ববিতা - শাহানা মল্লিক পীযুষ বন্দ্যোপাধ্যায় - জাহিদ মল্লিক সালমান শাহ - শান্ত শাবনূর - সাথী রাজীব - কামাল চৌধুরী শারমীন সুমিতা দেবী - জাহিদের মা মেঘলা মর্জিনা প্রবীর মিত্র অমল বোস সাইফুদ্দিন সেতারা আনিস - সদর আলী ফরিদ আলী - হাবিলদার আজহারুল ইসলাম খান আবুল কালাম আজাদ ডন - ডন তুষার খান - নিসার নাদের খান সিরাজ হায়দার এ কে কোরাঈশী সৈয়দ আক্তার আলী এছাড়া অন্যান্য অপ্রধান চরিত্রে অভিনয় করেছেন ঢালু, আব্বাস, গেদু, রাশেদা, জাহানারা, ফাতেমা, মনি, পুনম, ও মাহমুদা। মহামিলন চলচ্চিত্রের সঙ্গীত পরিচালনা করেছেন আহমেদ ইমতিয়াজ বুলবুল। গীত রচনা করেছেন মনিরুজ্জামান মনির। গানে কণ্ঠ দিয়েছেন সৈয়দ আবদুল হাদী, এন্ড্রু কিশোর, শাকিলা জাফর, খালিদ হাসান মিলু, কনকচাঁপা, সালমা জাহান, আগুন, ও এম এ খালেক। "Archive Movie List - 1995"। বাংলাদেশ চলচ্চিত্র প্রযোজক পরিবেশক সমিতি। সংগ্রহের তারিখ ১৯ সেপ্টেম্বর ২০১৮। [স্থায়ীভাবে অকার্যকর সংযোগ] চলচ্চিত্র প্রবেশদ্বার বাংলা মুভি ডেটাবেজে মহামিলন ইন্টারনেট মুভি ডেটাবেজে মহামিলন (ইংরেজি)
আশা ভালবাসা

আশা ভালবাসা হল ১৯৯৫ সালে মুক্তিপ্রাপ্ত বাংলাদেশী প্রণয়ধর্মী চলচ্চিত্র। এটি রচনা ও পরিচালনা করেছেন তমিজ উদ্দীন রিজভী এবং সংলাপ লিখেছেন ছটকু আহমেদ। এতে শ্রেষ্ঠাংশে অভিনয় করেছেন সালমান শাহ, শাবনাজ, সাবরীনা, ডন ও মিশা সওদাগর। চলচ্চিত্রটিতে প্রথম খলচরিত্রে অভিনয় করেন মিশা সওদাগর। চলচ্চিত্রটি ১৯৯৫ সালের ১লা ডিসেম্বর বাংলাদেশে মুক্তি পায়। সালমান শাহ - আকাশ শাবনাজ - ডানা সাবরীনা - পরী ডন - রকি মিশা সওদাগর - আকরাম জোতদার গোলাম মুস্তাফা - জনাব খান প্রবীর মিত্র - উস্তাদ রইসুদ্দিন রাশেদা চৌধুরী মায়া চৌধুরী শেখর মিঠু জামিলুর রহমান শাখা এছাড়া অন্যান্য অপ্রধান চরিত্রে অভিনয় করেছেন তৈমুর, মিলন, আরমান, সানোয়ার মোর্শেদ, নাজমুল হোসাইন, আবু তাহের, মিন্টু, রুস্তম, বৃষ্টি, মনি, বিজু, রাবেয়া, মাসুম, বাতেন, আমিন, মিঠু, হাসান, ও ফরহাদ। আশা ভালবাসা চলচ্চিত্রের সঙ্গীত পরিচালনা করেছেন আবু তাহের। গীত রচনা করেছেন গাজী মাজহারুল আনোয়ার ও মনিরুজ্জামান মনির। ১৯৯৫ সালের বাংলাদেশী চলচ্চিত্রের তালিকা "Archive Movie List - 1995"। বাংলাদেশ চলচ্চিত্র প্রযোজক পরিবেশক সমিতি। সংগ্রহের তারিখ ১৯ সেপ্টেম্বর ২০১৮। [স্থায়ীভাবে অকার্যকর সংযোগ] "মিশার আফসোস"। দৈনিক প্রথম আলো। ৯ জানুয়ারি ২০১৬। সংগ্রহের তারিখ ১৪ আগস্ট ২০১৯।  চলচ্চিত্র প্রবেশদ্বার বাংলা মুভি ডেটাবেজে আশা ভালবাসা ইন্টারনেট মুভি ডেটাবেজে আশা ভালবাসা (ইংরেজি)
উইকিঅভিধান

উইকিঅভিধান বা উইকশনারি (উইকি এবং ডিকশনারি একত্রে) উন্মুক্ত অভিধান তৈরির একটি বহুভাষিক, ওয়েব-ভিত্তিক প্রকল্প, যা ১৫১ টি ভাষায় রয়েছে। অন্যান্য আদর্শ অভিধানের মত করে এটি করা হয়নি, এটি করা হয়েছে স্বেচ্ছাসেবকদের সহযোগীতায় উইকি সফটওয়্যার ব্যবহার করে, যেখানে ইন্টারনেটে এ ওয়েব সাইট ব্যবহার করে এমন প্রায় সবাইকে তা পরিবর্তন করার সুযোগ করে দেয়। এর সহপ্রকল্প উইকিপিডিয়ার মত উইকিঅভিধানও উইকিমিডিয়া ফাউন্ডেশন দ্বারা পরিচালিত হয়।
জিন্দা পার্ক

জিন্দা পার্ক বাংলাদেশের নারায়ণগঞ্জ জেলায় অবস্থিত একটি বিনোদন পার্ক ও অবকাশ যাপন কেন্দ্র। পার্কটির আয়তন ১০০ বিঘা (৩৩ একর)। পার্কটি নারায়ণগঞ্জ জেলার অন্যতম একটি আকর্ষণস্থল। জিন্দা পার্ক বাংলাদেশের নারায়ণগঞ্জ জেলার রূপগঞ্জ উপজেলায় দাউদপুর ইউনিয়নে অবস্থিত। রাজধানী ঢাকা থেকে ৩৭ কিমি দূরে নতুন স্যাটেলাইট শহর পূর্বাচলের উত্তর-পূর্ব কোণে ঢাকা ইস্টার্ন বাইপাস সড়কঘেঁষে এই পার্কটি অবস্থিত। উত্তরে ও পূর্বদিকে একটি ছোট হ্রদ একে ঘিরে রেখেছে। “অগ্রপথিক পল্লী সমিতি” ১৯৮০ সালে যাত্রা শুরু করে। এই সংগঠনের উদ্যোগে ১৯৮১ সালে পার্কটি প্রতিষ্ঠিত হয়। পার্কটির আয়তন ১০০ বিঘা, যার মধ্যে ৬০ বিঘা জায়গা প্রদান করেন তবারক হোসাইন কুসুম। শুরুতে এর নাম শান্তিকানন দেওয়া হয়, পরে নাম পরিবর্তন করে জিন্দা পার্ক নামকরণ করা হয়। শুরুতে একটি বিদ্যালয় এবং অফিস স্থাপনের মাধ্যমে কাজ শুরু হয়। পর্যায়ক্রমে পাঠাগার, স্বাস্থকেন্দ্র, মসজিদ ইত্যাদি গড়ে ওঠে। ১৯৯৫ সালে রাজউক তার পূর্বাচল প্রকল্পের জন্য জিন্দা পার্ক এলাকাটি অধিগ্রহণ করে। তারপর বেশ কয়েকবার রাজউক ও গ্রামবাসীর মধ্যে দখলচেষ্টা ও প্রতিরোধের ঘটনা ঘটে। বিষয়টি আদলতেও নেওয়া হয়। শেষ পর্যন্ত রাজউক ‘অধিগ্রহণবলে জমির মালিক রাজউক/প্রতিষ্ঠা, পরিচালনা ও উন্নয়নে অগ্রপথিক কল্যাণ সমিতি’ লিখে একটি সাইনবোর্ড লাগায়। ২০১৪ সালের ২৭ ফেব্রুয়ারি পুলিশ জিন্দা পার্ক থেকে লোকজনকে সরানোর চেষ্টা করলে বিক্ষোভের সৃষ্টি হয়। জিন্দা পার্কের নাম তখন “রাজউক জিন্দা পার্ক” রাখা হয়। একই বছর অগ্রপথিক পল্লী সমিতি আবার পার্কটি এলাকাটি অধিগ্রহণ করে ও নাম পরিবর্তন করে জিন্দা পার্ক রাখে। জিন্দা পার্ক প্রায় ৩৩ একর জায়গাজুড়ে বিস্তৃত। এখানে প্রায় ২৫০ প্রজাতির প্রায় ২৫ হাজার গাছ রয়েছে। পাঁচটি জলাধার রয়েছে, যা মোট জায়গার ২৫ শতাংশ। আছে বৃক্ষ-ঘর, টিলা, ফুলের বাগান এবং হ্রদের ওপর ব্রিজ। এছাড়া বিদ্যালয়, মসজিদ, পাঠাগার, কটেজ, অফিসসহ বেশ কয়েকটি স্থাপনা রয়েছে। প্রধান প্রবেশ পথ প্রধান প্রবেশ পথ মসজিদ অতিথিশালা গ্রন্থাগার বিদ্যালয় ও সবুজ উদ্যান বৃক্ষ-ঘর বৃক্ষরাজি প্রবেশ পথের সামনে কৃত্রিম জলাধার দিঘী "পাঁচ কিশোরের উদ্যোগ বদলে দিল গ্রাম"। প্রথম আলো। ৫ নভেম্বর ২০১৮। সংগ্রহের তারিখ ২৪ অক্টোবর ২০২১।  "জিন্দা পার্ক"। রূপগঞ্জ উপজেলা বাতায়ন। ২০১৯-০৫-২৩ তারিখে মূল থেকে আর্কাইভ করা। সংগ্রহের তারিখ ২০১৯-০৮-০১।  "অবসরে ঘুরে আসুন জিন্দা পার্ক"। বৈশাখী টেলিভিশন। ১১ ফেব্রুয়ারি ২০১৯। সংগ্রহের তারিখ ২৪ অক্টোবর ২০২১। [স্থায়ীভাবে অকার্যকর সংযোগ] "আন্দোলনে রক্ষা পেল জিন্দা পার্ক"। bangla.bdnews24.com। ৩ এপ্রিল ২০১৪। ২৪ অক্টোবর ২০২১ তারিখে মূল থেকে আর্কাইভ করা। সংগ্রহের তারিখ ২৪ অক্টোবর ২০২১।  "ত্রিপক্ষীয় সমঝোতায় জিন্দা পার্ক এখন রাজউকের দখলে"। বাংলাদেশ প্রতিদিন। ৪ এপ্রিল ২০১৪। সংগ্রহের তারিখ ২৪ অক্টোবর ২০২১।  উইকিমিডিয়া কমন্সে জিন্দা পার্ক সংক্রান্ত মিডিয়া রয়েছে। উইকিভ্রমণে জিন্দা পার্ক সম্পর্কিত ভ্রমণ নির্দেশিকা রয়েছে। দাপ্তরিক ওয়েবসাইট
সুদেষ্ণা সিংহ

সুদেষ্ণা সিংহ (১৯৬৪- ১৬ মার্চ, ১৯৯৬) আদিবাসী ভাষাশহীদ এবং দ্বিতীয় নারী ভাষাশহীদ। সুদেষ্ণা সিংহ ১৯৯৬ সনে ভারতের আসাম রাজ্যে বিষ্ণুপ্রিয়া মণিপুরী ভাষা স্বীকৃতির আন্দোলনে শহীদ হন। আসামের বরাক উপত্যকায় বিষ্ণুপ্রিয়া মণিপুরীদের দীর্ঘ ভাষা আন্দোলনের ইতিহাসে ১৬ই মার্চ একটি স্মরণীয় দিন। ১৯৫৫ সাল থেকে শুরু হওয়া এই আন্দোলনের ধারাবাহিকতায় ভাষাবিপ্লবীরা বরাক উপত্যকায় ১৯৯৬ সালের মার্চ মাসে ৫০১ ঘণ্টার রেলপথ-রাজপথ অবরোধ কর্মসূচী ঘোষণা করে। ১৬ই মার্চ আসামের পাথারকান্দির কলকলিঘাট রেলস্টেশনে আন্দোলনকারীদের একটি মিছিলে ভারতীয় পুলিশ গুলিবর্ষন করলে ঘটনাস্থলে গুলিতে প্রাণ হারান বত্রিশ বছরের তরুণী সুদেষ্ণা সিংহ। এই গুলি চালনায় আহত হন অরুন সিংহ, প্রমোদিনী সিংহ, কমলাকান্ত সিংহ, দীপংকর সিংহ, প্রতাপ সিংহ, নমিতা সিংহ, রত্না সিংহ, বিকাশ সিংহ, শ্যামল সিংহ সহ আরো অনেকে।  এ ঘটনায় অসংখ্য ভাষাবিদ্রোহী আহত হন এবং ব্যাপক ধরপাকড় হয়। বিষ্ণুপ্রিয়া মণিপুরী ভাষা স্বীকৃতির আন্দোলনকে উপেক্ষা করতে পারেনা আসাম সরকার। অবশেষে ২০০১ সালের ৭ ফেব্রুয়ারি বরাক উপত্যকার ১৫২টি প্রাথমিক বিদ্যালয়ে বিষ্ণুপ্রিয়া মণিপুরী ভাষায় শিক্ষাদান চালু করে। এরপর ২০০৬ সালের ৮ মার্চ ভারতের সর্বোচ্চ ন্যায়ালয় বা সুপ্রীমকোর্টের এক রায়ের মাধ্যমে বিষ্ণুপ্রিয়া মণিপুরী ভাষাকে ভারতের একটি স্বতন্ত্র ভাষার স্বীকৃতি দেওয়া হয়। "বিষ্ণুপ্রিয়া মণিপুরী ভাষার জন্য - আয়োজন"। The Daily Ittefaq। ১৬ মার্চ ২০১৮। সংগ্রহের তারিখ ১২ ডিসে ২০১৮। [স্থায়ীভাবে অকার্যকর সংযোগ] [author_link] (১৫ মার্চ ২০১৬)। "সুদেষ্ণা দিবস"। প্রথম আলো। সংগ্রহের তারিখ ১২ ডিসে ২০১৮।  "মাতৃভাষার জন্য জীবন দিয়েছিলেন সুদেষ্ণা"। RTV Online। ১১ মার্চ ২০১৮। সংগ্রহের তারিখ ১২ ডিসে ২০১৮।
জেরেমি আয়রন্স

জেরেমি জন আয়রন্স (ইংরেজি: Jeremy John Irons; জন্ম: ১৯ সেপ্টেম্বর ১৯৪৮) হলেন একজন ইংরেজ অভিনেতা। ব্রিস্টলের ওল্ড ভিস থিয়েটার স্কুল থেকে ধ্রুপদী অভিনয়ের উপর প্রশিক্ষণ গ্রহণের পর তিনি ১৯৬৯ সালে মঞ্চে অভিনয় জীবন শুরু করেন। এরপর থেকে তিনি ওয়েস্ট এন্ড থিয়েটারের অসংখ্য নাটকে কাজ করেন, তন্মধ্যে রয়েছে দ্য উইন্টার্স টেল, ম্যাকবেথ, মাচ অডো অ্যাবাউট নাথিং, দ্য টেমিং অব দ্য শ্রু, গডস্পেল, সেকেন্ড রিচার্ড, এবং এমবার্স। ১৯৮৪ সালে টম স্টপার্ডের দ্য রিয়াল থিং নাটক দিয়ে ব্রডওয়ে মঞ্চে তার অভিষেক হয় এবং এই কাজের জন্য শ্রেষ্ঠ অভিনেতা বিভাগে টনি পুরস্কার লাভ করেন। আয়রন্সের প্রথম মূলধারার চলচ্চিত্র ছিল ১৯৮১ সালের প্রণয়ধর্মী নাট্য দ্য ফ্রেঞ্চ লেফটেন্যান্ট্‌স ওম্যান, যার জন্য তিনি শ্রেষ্ঠ প্রধান চরিত্রে অভিনেতা বিভাগে বাফটা পুরস্কারের মনোনয়ন লাভ করেন। পরবর্তীকালে তিনি নাট্যধর্মী মুনলাইটিং (১৯৮২), বিট্রেয়াল (১৯৮৩) ও দ্য মিশন (১৯৮৬)-এ অভিনয় করার পর ডেভিড ক্রোনেনবার্গের মনস্তাত্ত্বিক থ্রিলার ডেড রিঙ্গার্স (১৯৮৮)-এ অভিনয় করে সমাদৃত হন। ১৯৯০ সালে আয়রন্স রিভার্সাল অব ফরচুন চলচ্চিত্রে দাগী আসামী ক্লাউস ফন বুলো চরিত্রে অভিনয় করে শ্রেষ্ঠ অভিনেতার জন্য একাডেমি পুরস্কারসহ একাধিক পুরস্কার অর্জন করেন। আয়রন্স কয়েকটি উল্লেখযোগ্য টেলিভিশন নাটকে কাজ করেছেন এবং আইটিভি চ্যানেলে প্রচারিত ধারাবাহিকে ব্রাইডশেড রিভিজিটেড (১৯৮১)-এ কাজ করে তার প্রথম গোল্ডেন গ্লোব পুরস্কারের মনোনয়ন লাভ করেন। ২০০৫ সালে তিনি ঐতিহাসিক মিনি ধারাবাহিক ফার্স্ট এলিজাবেথ-এ কাজ করে শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার ও এমি পুরস্কার অর্জন করেন। এই এমি পুরস্কার জয়ের মধ্য দিয়ে তিনি "অভিনয়ের ত্রিমুকুট" (চলচ্চিত্রে অস্কার, টেলিভিশনে এমি এবং মঞ্চে টনি পুরস্কার) জয়ী অভিনয়শিল্পী তালিকায় নিজের নাম লেখান। ২০১১ থেকে ২০১৩ সালে তিনি শোটাইমের ঐতিহাসিক ধারাবাহিক দ্য বোরজোয়া-এ ষষ্ঠ পোপ আলেকজান্ডার চরিত্রে অভিনয় করেন। "Jeremy Irons Biography (1948-)"। ফিল্ম রেফারেন্স। সংগ্রহের তারিখ ১৯ সেপ্টেম্বর ২০১৮।  উইকিমিডিয়া কমন্সে জেরেমি আয়রন্স সংক্রান্ত মিডিয়া রয়েছে। অলমুভিতে জেরেমি আয়রন্স ইন্টারনেট ব্রডওয়ে ডেটাবেজে জেরেমি আয়রন্স (ইংরেজি) ইন্টারনেট মুভি ডেটাবেজে জেরেমি আয়রন্স  (ইংরেজি) টার্নার ক্লাসিক মুভিজ ডেটাবেজে জেরেমি আয়রন্স (ইংরেজি) ব্রিটিশ ফিল্ম ইনস্টিটিউটের স্ক্রিনঅনলাইনে জেরেমি আয়রন্স রটেন টম্যাটোসে জেরেমি আয়রন্স (ইংরেজি)
বাংলাদেশ সেনাবাহিনীর পদবি

বাংলাদেশ সেনাবাহিনীতে কমিশন্ড অফিসার, জুনিয়র কমিশন্ড অফিসার (জেসিও), নন-কমিশন্ড অফিসার (এনসিও) এবং সাধারণ সৈনিক পদবি আছে। কমিশন্ড অফিসাররা প্রথম শ্রেণীর সেনা সদস্য, জেসিওরা প্রথম শ্রেণী (নন-ক্যাডার) সদস্য এবং এনসিও-দের মধ্যে সার্জেন্ট পদবিধারিরা দ্বিতীয় শ্রেণীর ও বাকি এনসিওরা তৃতীয় শ্রেণীর সদস্য হিসেবে বিবেচিত। পাশাপাশি সাধারণ সৈনিকরাও এখন তৃতীয় শ্রেণির আওতাভুক্ত। কমিশন্ড অফিসাররা শুধু অফিসার হিসেবে বিবেচিত হন। সেকেন্ড লেফটেন্যান্ট , ক্যাপ্টেন, মেজরদেরকে জুনিয়র অফিসার বলা হয় (জুনিয়র কমিশন্ড অফিসার নয়)। অপরদিকে মেজর জেনারেল, লেফটেন্যান্ট জেনারেল পদবিধারী ব্যক্তিদেরকে সংক্ষেপে জেনারেল বলা হয় যদিও শুধু জেনারেল নামের আরও একটি পদমর্যাদা আছে আর ব্রিগেডিয়ার জেনারেলদেরকে সংক্ষেপে ব্রিগেডিয়ার বলা হয় যদিও এ পদবিতে জেনারেল অনুসর্গ আছে। পদসমূহঃ উচ্চক্রম অনুসারে ব্রিটিশ রাজত্বকালে ব্রিটিশ ভারতীয় সেনাবাহিনীতে জুনিয়র কমিশন্ড অফিসার (জেসিও) 'ভাইসরয়ের কমিশন্ড অফিসার (ভিসিও)' নামে পরিচিত ছিলো। জেসিও পদমর্যাদা রাষ্ট্রপতির নিকট হতে জুনিয়র কমিশন লাভ করে এবং গেজেটভুক্ত হয়। Army Act 1952: (9) “junior commissioned officer” means a person commissioned, gazetted or in pay as a junior commissioned officer in the Bangladesh Army; জুনিয়র কমিশন্ড অফিসার (জেসিও) হচ্ছে সেনাবাহিনীর সার্জেন্ট (যা পূর্বে হাবিলদার) এর পরের পদবী; সিনিয়র সার্জেন্টদেরকে যোগ্যতা ও জ্যেষ্ঠতার ভিত্তিতে জেসিও পদে পদোন্নতি দেওয়া হয়। দ্বিতীয় শ্রেণী থেকে ২০১৪ সালে জেসিওদের প্রথম শ্রেণি নন-ক্যাডার হিসাবে মর্যাদা দেয়া হয়েছে এবং অনেক সুবিধাও রয়েছে যেমন পৃথক মেস, বাসস্থান, ব্যাটম্যান এবং নবম গ্রেডের বেতন। সেনাবাহিনীর নিয়ম অনুযায়ী জেসিওদেরকে জুনিয়রগণ স্যার এবং কমিশন্ড অফিসারগণ সাহেব বলে সম্বোধন করেন। জেসিও পদসমূহঃ উচ্চক্রম অনুসারে উল্লেখ্য যে, ১৯৭১ সালে পূর্ব পাকিস্তানের বিচ্ছিন্ন হওয়ার পরে বাংলাদেশ সেনাবাহিনী পাকিস্তান সেনাবাহিনীর কাছ থেকে 'জেসিও' পদবী ব্যবস্থা উত্তরাধিকার সূত্রে প্রাপ্ত হয় যদিও ২০০০ সাল থেকে উর্দু ভাষার পদবীগুলো পরিবর্তন করে ইংরেজি শব্দ ওয়ারেন্ট অফিসার ব্যবহার শুরু হয়। ল্যান্স কর্পোর‍্যাল থেকে সার্জেন্ট পদবি এনসিও বা নন-কমিশন্ড অফিসার হিসেবে পরিগণিত। বাংলাদেশ নৌবাহিনীর পদবি বাংলাদেশ বিমান বাহিনীর পদবি বাংলাদেশের সামরিক পদমর্যাদা সেনাবাহিনীর নিজস্ব সাইটে পদবিসমূহ সেনাবাহিনীর নিয়োগসংক্রান্ত সাইটে পদবিসমূহ
রোজম্যারি হ্যারিস

রোজম্যারি অ্যান হ্যারিস (ইংরেজি: Rosemary Ann Harris; জন্ম: ১৯ সেপ্টেম্বর ১৯২৭) হলেন একজন ইংরেজ অভিনেত্রী। ১৯৪৮ সালে তিনি মঞ্চে তার অভিনয় জীবন শুরু করেন এবং ১৯৫২ সালে ব্রডওয়ে মঞ্চে তার অভিষেক হয়। নিউ ইয়র্ক মঞ্চে তার কাজের জন্য তিনি চারবার ড্রামা ডেস্ক পুরস্কার জয় করেন এবং নয়বার টনি পুরস্কারের মনোনয়ন হতে দ্য লায়ন ইন উইন্টার নাটকে অভিনয়ের জন্য একবার মঞ্চনাটকে শ্রেষ্ঠ অভিনেত্রী বিভাগে এই পুরস্কার লাভ করেন। ১৯৮৬ সালে আমেরিকান থিয়েটার হল অব ফেমে তার নাম অন্তর্ভুক্ত হয়। টেলিভিশনে তিনি ১৯৭৪ সালের টিভি ধারাবাহিক নটরিয়াস ওম্যান-এ অভিনয় করে একটি এমি পুরস্কার লাভ করেন এবং ১৯৭৮ সালের মিনি ধারাবাহিক হলোকাস্ট-এ অভিনয় করে গোল্ডেন গ্লোব পুরস্কার অর্জন করেন। চলচ্চিত্রে তিনি ১৯৮৩ সালের দ্য প্লাউম্যান্‌স লাঞ্চ-এ অভিনয় করে শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কারের মনোনয়ন লাভ করেন এবং ১৯৯৪ সালের টম অ্যান্ড ভিভ-এ অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। "Rosemary Harris Biography (1930?-)"। ফিল্ম রেফারেন্স। সংগ্রহের তারিখ ১৯ সেপ্টেম্বর ২০১৮।  উইকিমিডিয়া কমন্সে রোজম্যারি হ্যারিস সংক্রান্ত মিডিয়া রয়েছে। ইন্টারনেট অফ-ব্রডওয়ে ডেটাবেজে রোজম্যারি হ্যারিস (ইংরেজি) ইন্টারনেট ব্রডওয়ে ডেটাবেজে রোজম্যারি হ্যারিস (ইংরেজি) ইন্টারনেট মুভি ডেটাবেজে রোজম্যারি হ্যারিস  (ইংরেজি)